cyanic-selkie/wikianc huggingface dataset:
Baltijas landesvērs
Kara gaitas
1919. gada februāra sākumā Liepājā ieradās ģenerālis Rīdigers fon der Golcs. Viņš tika iecelts par Liepājas militāro gubernatoru un Vācijas bruņoto spēku pavēlnieku Kurzemē un Ziemeļlietuvā. Viņa pakļautībā turpmāk atradās arī vācbaltiešu un latviešu landesvēra vienības. 1919. gada 16. aprīlī vācu un vācbaltu karaspēka daļas Liepājā īstenoja pret Latvijas Pagaidu valdību vērstu Aprīļa puču. Pēc Rīgas ieņemšanas 1919. gada 22. maijā Golca komandētās un Andrieva Niedras Pagaidu valdībai padotās vienības ar majora Flečera 29. maija pavēli izvietojās puslokā no Gaujas ietekas jūrā caur Inčukalnu līdz Daugavai, pie kam pulkveža J. Baloža komandētā Atsevišķā latviešu brigāde izvietojās kreisajā spārnā no jūras līdz Inčukalnam, bet citas landesvēra daļas pa labi līdz Daugavai.
Pēc sadurmēm pie Ieriķiem 1919. gada jūnijā sākās landesvēra karadarbība pret Igaunijas karaspēku un tam pakļauto latviešu Ziemeļlatvijas brigādi, kas beidzās ar landesvēra sakāvi Cēsu kaujās un Juglas kaujās. Saskaņā ar Strazdumuižas pamiera nosacījumiem no landesvēra izslēdza vācu algotņus un Vācijas pilsoņus, kuriem bija jāatstāj Latvija. Pēc attīrīšanas no Vācijas pilsoņiem, landesvēru, kā daļu no jaunajiem Latvijas bruņotajiem spēkiem komandēja britu pulkvežleitnants Harolds Aleksanders, viņa vietnieks barons Georgs fon Taube, štāba vadītājs Volferts Gerhards fon Rādens.
Latgales atbrīvošana
11. janvārī uzbrukums atsākās, sarkanarmiešiem izrādot minimālu pretestību. 13. janvārī landesvēra uzbrukums virzījās uz Moskvinu, no kurienes bēgošo pretinieku Trieciengrupa vajāja līdz Mazajiem Rumpiem. Sadarbībā ar latviešu vienību ieņēma Vaivodus. Kauju gaitā vācbaltiešu un latviešu vienības bez cīņas atbrīvoja Preiļus. Hāna vienība pēc īsas cīņas ieņēma Lielos Rumpus un Zareņus. 15. janvārī uzbrukums turpinājās, kad sniegā un -27 grādu salā landesvēra kareivji veica 12 stundas ilgu pārgājienu, nesastopoties ar pretinieku. 16. decembrī Barta vienība kopā ar latviešu vienību ieņēma Groveriškus un vēlāk sasniedza vecticībnieku apdzīvotos Tiskādus. Naktī uz 17. janvāri kareivji steidzās palīgā latviešu 9. bataljona kareivjiem cīņās par Mozgu ciemu. 17. janvārī landesvēra vienības sasniedza uzdotos mērķus: Trieciengrupa ieņēma Maltas staciju, sagrābjot pāris vagonus ar pretinieka munīciju, Hāna vienība — Maltu, Barta vienība — Beloglazovku. Kareivjiem šeit bija iespēja atpūsties. Lai arī kaujas zaudējumi nebija lieli, šajās dienās grūtības sagādāja lielais sals, kas tuvojās -29 grādiem. Daudzi guva apsaldējumus vai saslima. Landesvērs veica Rēzeknes atbrīvošanu. 21. janvāra 2:00 naktī Trieciengrupa sāka uzbrukumu, lai pārrautu Rēzeknes-Ludzas dzelzceļa līniju. Nākamajās stundās, pienākot citām landesvēra vienībām, sākās uzbrukums Rēzeknei. Iebrūkot pilsētā, lielākās cīņas notika pie dzelzceļa stacijas, kur pretestību izrādīja bruņuvilciens, kam izdevās staciju pamest. 8:45 no rīta landesvērs pabeidza Rēzeknes atbrīvošanu, sagrābjot ap 100 karagūstekņu un daudz munīcijas. Dienas gaitā Rēzeknē ienāca arī Engelharta kavalērija un uzbrukums turpinājās tālāk austrumu virzienā. Netālu no Rēzeknes, Griškānos notika jauna sadursme ar pretinieku, kas bija spiests atkāpties. Asas cīņas notiek Škinčovā tiek sasniegta Dubinova. 20.—21. janvāra kaujās tika sagrābti simtiem karagūstekņu un iegūti lieli munīcijas krājumi.
Kritušie un piemiņa
1929. gada 22. maijā, atzīmējot Rīgas ieņemšanas 10 gadadienu, Rīgas 2. Meža kapos atklāja Baltijas Landesvēra brāļu kapu memoriālu. Pie jaunatklātā pieminekļa pulcējās aptuveni desmit tūkstoši vācbaltiešu ar savu organizāciju karogiem. 1929. gada naktī uz 9. jūniju laukakmeni ar tajā iekalto krustu saspridzināja. Vainīgos Latvijas policija neatrada. Pieminekli atjaunoja neregulāra laukakmeņa formā.
Trevors Lindens
Spēlētāja karjera
Kopā ar Kanādas izlasi piedalījās 1998. gada ziemas olimpiskajās spēlēs.
Veģetārisms reliģijā
Ābramiskās reliģijas
Ābramiskās reliģijas — jūdaisma, kristietības un islāma tradīcijas vieno saistība ar Ēdenes dārza sižetu, kurā atrodamas atsauces uz uztura veidu, kas līdzinās frutārismam:
Jūdaisms
Kopumā jūdaismā nav ticis veicināts veģetārisms. Tomēr atsevišķi prominenti rabīni ir veicinājuši pievēršanos veģetāram dzīvesveidam, piemēram, Palestīnas pirmais virsrabīns Ābrams Īzaks Kūks, viņa skolnieks Deivids Koens (zināms kā "Ha-Nazir") un Izraēlas virsrabīns Šlomo Gorens.
Kristietība
Dažas pazīstamas vēsturiskas personības, piemēram, Sv. Augustīns un Sv. Dāvids kļuva par veģetāriešiem askētisma dēļ. 19. gadsimtā Bībeles kristieši izveidoja pirmās veģetāriešu grupas Anglijā un ASV.
Melnā Drina
Melnā Drina (mk) vai Drini i Zi (sq) ir upe, kas tek cauri Ziemeļmaķedonijai un Albānijai. Tā iztek no Ohridas ezera Strugas pilsētā. Pēc 56 km tecējuma upe šķērso Albānijas robežu, kurā tās garums ir 121 km. Tā, saplūstot ar Balto Drinu, izveido Drinas upi, kas ieplūst Adrijas jūrā.
Starptautiskā Hokeja federācija
Uz 2022. gada decembri tajā ietilpst 83 valsts federācija — 60 pilntiesīgas hokeja federācijas (ieskaitot Latvijas Hokeja federāciju), 23 asociētās federācijas (valstis, kurām nav neatkarīgas hokeja federācijas vai kuru hokeja komandas tikai daļēji piedalās IIHF turnīru sistēmā). Balsstiesības ir tikai pilntiesīgajām federācijām. Pašreizējais federācijas vadītājs ir Liks Tardifs.
Valguma iela (Rīga)
Vēsture
Iela pirmoreiz minēta 1868. gada Rīgas kartē ar nosaukumu '''3. Spīķeru iela'''. Vēlāk iela ieguvusi Lielās Grāvju ielas nosaukumu, ko 1924. gadā nomainīja nosaukums Valguma iela. 1968. gadā tā atkal tika pārsaukta par Grāvju ielu, savukārt 1990. gadu beigās atguva nosaukumu Valguma iela (īsti nav noskaidrots, kad iela atguva savu iepriekšējo nosaukumu).
Sabiedriskais transports
Valguma ielā nekursē neviens Rīgas sabiedriskā transporta maršruts. Vienīgi trolejbusi, kas brauc no/uz 2. trolejbusu parku Jelgavas ielā, kursē ielas posmā no Akmeņu ielas līdz Uzvaras bulvārim (tiem arī ierīkota pietura "Valguma iela").
Diplomātija
Kristietība kā diplomātija
Bizantija izmācīja pirmos profesionālos diplomātus, izsniedza viņiem rakstiskas instrukcijas - kā būt laipniem un izklaidēties, cik vien lepni iespējams, pārdot Bizantiešu produkciju un stimulēt tirdzniecību. Bizantieši izmantoja diplomātus kā legālus spiegus un informācija, ko viņi savāca kompensēja viņiem reālo spēka trūkumu.
C4H8O2
Summārajai formulai C4H8O2 atbilst vairāki savienojumi:
Dzīvnieku labturība
Labturības principi
1965. gadā pēc Apvienotās Karalistes valdības organizēta pētījuma par industriālās lopkopības dzīvniekiem tika izveidota Lopkopības dzīvnieku labturības konsultatīvā komisija, kas vēlāk kļuva par Lopkopības dzīvnieku labturības padomi. Komisijas pirmās vadlīnijas bija, ka nepieciešams, lai dzīvniekiem būtu iespēja "apgriezties, apkopt sevi, piecelties kājās, apgulties un izstaipīties". Kopš tā laika šie principi ir izstrādāti detalizētāk un ir zināmi kā dzīvnieku labturības "Piecas brīvības":
Dzīvnieku labturība salīdzinājumā ar dzīvnieku tiesībām
PETA priekšsēdētāja Ingrida Ņūkirka intervijā Vikiziņām norādīja uz divām lietām dzīvnieku labturības un dzīvnieku tiesību sakarā. "Ja es varētu izdarīt vienu lietu, tā būtu ciešanu pārtraukšana," teica Ņūkirka. "Ja varētu no dzīvniekiem paņemt lietas un tos nogalināt, nenodarot tiem ciešanas, tad es to pieņemtu... Katram vajadzētu būt spējīgam piekrist, ka dzīvniekiem nebūtu jācieš, ja tos nogalina vai apzog, atņemot kažokus, olas vai ko citu. Bet, to darot, nevajadzētu viņus pakļaut ciešanām." Ņūkirka pieminēja vēl otru lietu saistībā ar dzīvnieku tiesībām: "Kas mēs tādi esam, ja esam sevi pacēluši uz šī pjedestāla un ticam, ka mums ir tiesības paņemt no citiem visu - ieskaitot dzīvību - tikai tāpēc, ka mēs to gribam? Vai mums nevajadzētu apstāties un mirkli apdomāties - varbūt viņi tiešām nav nemaz tik atšķirīgi no mums? Citas tautas, citi indivīdi, citas kultūras. Vienkārši citas. Nevis kaut kas zemāks par cilvēku, bet tikai savādāks."
Astana Qazaqstan Team
Vēsture
Pēc dopinga skandāla, kurā bija iesaistīts Kazahstānas braucējs Aleksandrs Vinokurovs, komandas vadība tika atlaista un 2008. gada sezonā komandas vadību pārņēma Johans Breinēls, bijušais U.S. Postal/Discovery Channel komandas vadītājs. Lai arī Astana Breinēla vadībā guva ievērojamus panākumus un piesaistīja lielo velobraucienu iepriekšējos uzvarētājus Alverto Kontadoru un Lānsu Ārmstrongu, kā arī otro vietu ieguvējus Levi Leipheimeru un Andreasu Klēdenu, 2009. gadā komandai bija nopietnas finansiālas problēmas. Cīņa par vadošām lomām komandā saistībā ar Vinokurova atgriešanos no diskvalifikācijas un dalību 2009. gada Vuelta a España lika Breinēlam un vismaz četrpadsmit sportistiem 2009. gada sezonas beigās pamest komandu, vairumam pārejot uz . Palika tikai četri spāņu braucēji, ieskaitot Kontadoru un vairums kazahu. Visi četri spāņu braucēji komandu pameta 2011. gadā, pievienojoties .
Pandēmija
Par 2020. gados aktuālām pandēmijām uzskata tuberkulozes, HIV/AIDS un COVID-19.
Panzerkampf.org
Par forumu
Forumam ir 7 sadaļas, kas sazarojas tēmās (kopā 80). Šobrīd dažādās tēmās ir ievietotas vairāk kā 120 000 atbildes. Sadaļas par Pirmo pasaules karu, Otro pasaules karu un Mūsdienu kariem un militārajiem konfliktiem ir foruma kodols un tiek sauktas par tematiskajām sadaļām. Pārējās 4 sadaļas arī ir saistītas ar militārajiem jautājumiem un vēsturi, bet neiekļaujas pirmajās trijās sadaļās, piemēram, hobiji, militārās datorspēles u.c.
Nosaukums
Sākotnēji bija doma, ka forumā tiks diskutēts tikai par bruņutehniku un tās modelēšanu. Nosaukuma sākuma variants bija tanki.lv, bet tas bija aizņemts. Nākamais variants Tanku cīņa nebija labskanīgs. Trešais variants, kas palika kā foruma nosaukums, tika atrasts kādā Paula Karela grāmatā. Foruma pāreja uz daudz plašāku tēmu klāstu radās plašo diskusiju rezultātā.
Donava
Nozīmīgs transporta ceļš, jo kanāli savieno Donavu ar Reinu, kas ļauj izveidot ūdenstransporta ceļu no Roterdamas ostas līdz Melnajai jūrai.
9. autobusu maršruts (Rīga)
Agrākie pieturvietu nosaukumi:
2.šķērslīnija (pārdēvēta par Čiekurkalna 2.šķērslīnija )
9.šķērslīnija (pārdēvēta par Čiekurkalna 9.šķērslīnija )
Elektronikas un Elektrotehnikas inženieru institūts
Standartu izstrāde
Ar standartu izstrādi un uzturēšanu nosarbojas IEEE Standards Association (IEEE-SA). IEEE standarti darbojas dažādās industrijās un nozarēs, kā, piemēram, veselības aizsardzība un medicīna, telekomunikācijas, informāciju tehnoloģijas, transports, nanotehnoloģijas.
Sabiedriskais transports Stambulā
Vēsture
Sabiedriskā transporta vēsture Konstantinopolē (tag. Stambula) aizsākās ar 1869. gada 30. augustu, kad tika parakstīts līgums ar Osmaņu valdību par publiskās tramvaja līnijas izveidošanu valsts galvaspilsētā. Konstantīna Krepano efendi uzņēmums "Société des Tramways de Constantinople" ar šo līgumu ieguva tiesības veikt sabiedriskā transporta pārvadājumus uz 40 gadiem. 1871. gadā tika atklātas pirmās zirgu tramvaja līnijas un jau pirmajā gadā šis transports bija pārvadājis 4,5 miljonus pasažieru maršrutos Azapkapi-Galata, Aksaraja-Jedikule, Aksaraja-Topkapi un Eminēnī-Aksaraja. Vēlāk tika izveidoti papildus maršruti un kopā transporta sistēma sastāvēja no 45 vagoniem, to starpā 15 vasaras tipa un daži divstāvu vagoni, kā arī 430 zirgi. Tramvaja sliežu platums bija 1 metrs. 1912. gadā transporta līnijas pārtrauca darbību uz vienu gadu, jo saskaņā ar Kara ministrijas rīkojumu, visus zirgus bija jānodod armijas vajadzībām, lai piedalītos Balkānu karā. 1914. gada 2. februārī tramvaja sistēmu elektrificēja. 1928. gada 8. jūnijā tika atklāta līnija Stambulas Anatolijas pusē (Āzijā) starp Īskīdaru un Kisikli. 1930. gados tramvaja sliežu ceļu garums jau sasniedza 130 km un tramvaju sistēma pastāvēja Eiropas pusē līdz 1961. gada 12. augustam, bet Āzijas pusē - līdz 1966. gada 14. novembrim.
Funikulieri
Stambulā šobrīd darbojas divas pazemes funikulieru līnijas: viena ir visvecākā, bet otra - ļoti jauna un moderna.
Vieglais metro
Stambulas vieglais metro sastāv no mazā dzelzceļa divām līnijām. Pirmā līnija (M1) sāka darboties 1989. gada 3. septembrī starp Aksaraju un Kartaltepe. Vēlāk pakāpeniski līniju pagarināja un tā kopš 2002. gada 20. decembra ved līdz Starptautiskajai lidostai "Atatürk". Otra līnija (T4) tika atklāta 2007. gadā starp Edirnekapi un Mesdžidiselamu. Līnijai ir 36 pieturas, no kurām 12 ir pazemes, bet 3 uz viaduktiem. Vieglā metro līnijas no visiem pārējiem transporta maršrutiem ir pilnīgi nodalītas ar viaduktu un pazemes šķērsojumu palīdzību.
Metro
1992. gadā sāka Stambulas metro izbūvi un pirmā līnija (M2) starp "Taksimu" un "Leventa 4" atklāja 2000. gada 16. septembrī. Šī līnija bija 8,5 km gara ar 6 pieturām. Visas pieturas ir būvētas pēc identiska plāna, bet atšķiras tikai ar krāsu. Šobrīd metro satiksmē kalpo astoņi četru vagonu sastāvi un tie kursē ar 5 minūšu intervālu. Brauciens visa maršruta garumā ilgst 12 minūtes. Metro ir būvēts tā, lai tas varētu izturēt zemestrīci līdz pat 9 ballēm pēc Rihtera skalas.
Metrobuss
2005. gada sākumā tika uzsākta metrobusu līnijas izbūve. Pirmais maršruts tika atklāts starp Stambulas Universitāti un Topkapi. Līnijas garums ir 11 km un tai ir 18 pieturas, kuras izbūvētas uz Stambulas galvenās autostrādes "D 100".
Tuvākajā laikā plānots uzsākt jaunu maršrutu un līniju izbūvi pilsētas citās vietās.
Zilspāru dzimta
Dzīves veids
Zilspāru kāpuri mājo un attīstās tekošos ūdeņos — strautos un upēs. Šāds dzīves veids pieaugušām spārēm attīsta lielu muskuļu masu. Pieaugušas spāres dažas dienas pēc izšķilšanās kļūst dzimumaktīvas. Šo dažu dienu laikā tās aktīvi barojas, lai uzaudzētu muskuļu taukus, kas nepieciešami pārošanās un olu dēšanas laikā. Tomēr ļoti bieži dažādi parazīti noēd spāres muskuļu tauku rezerves.
Pārošanās zilspāru dzimtas sugām var būt divējāda. Atkarībā no sugas spāres var būt teritoriālas un var nebūt teritoriālas. Tēviņu košie spārni mātītēm signalizē par indivīda veselību un spēku. Pēc sapārošanās tēviņš apsargā mātīti, lai tā nesapārotos ar citu tēviņu.
Vostok (kosmosa kuģis)
Kosmiskais aparāts sākotnēji tika iecerēts, lai to varētu izmantot spiegošanas mērķiem: uzņemtās fotofilmas tiktu atgrieztas nolaižamajā aparātā (Zeņit). Galvenais konstruktors šo konstrukciju izveidoja tādu, ka ar to varētu lidot un atgriezties uz zemi arī cilvēks. Tikai šī projekta militārā prioritāte ļāva gūt atbalstu no valsts augstākajām institūcijām.
Vostok 2K
Vostok 2K bija foto un radiosignālu izlūkošanas aparāts.
Daugava
Nosaukuma cilme
Upes latviešu nosaukums „Daugava” un lietuviešu „Dauguva” ir cēlies no seniem baltu vārdiem „daudz” un „ūdens”. Vairumā citu valodu lietotais nosaukums Dyna — Двина — Дзьвіна — Dźwina — Düna — Dvina cēlies no Baltijas somu valodās lietotā upes nosaukuma Vīna-Väina (līvu: vēna — 'jūras šaurums'; 'osta', 'upes ieteka jūrā'). Šis nosaukums visagrāk pieminēts vikingu sāgās un Nestora hronikā. Kādā vikingu rūnakmenī nosaukta par Tūnu, ko vācu tirgotāji saukuši par Dune vai Dīnu, bet senie slāvi par Dveinu un Dvinu. Klaudija Ptolemaja 2. gadsimtā veidotajā kartē redzams Rīgas līcis un tajā ietekošā upe Rubona. Tā sauktais ziemeļu jeb dzintara ceļš Romas impērijai bija visnotaļ pazīstams, jau sengrieķu dzejnieki bija apjūsmojuši upi vārdā Eridāna. Grieķu teika stāsta, ka pa Eridānu mājup no brauciena pa Melno jūru atgriezušies argonauti. Tā gan ir tikai viena no versijām par argonautu mājupceļu, parastākais viedoklis ir tāds, ka argonauti nav atstajuši Melnās jūras baseinu un Balkānus. Par Eridānu parasti pieņem Padas upi, ko tagad sauc par Po un kas tek Itālijas ziemeļos. Tomēr pastāv arī viedoklis, ka mītā par Faetonu, epizodē, kurā Zeva zibens notriektais Faetons iekrīt Eridānas upē, pēc dažu pētnieku uzskatiem ar Eridānas upi var identificēt Daugavu, un pats notikums saistāms ar meteorīta nokrišanu Sāmsalā (Kāli meteorīta krāteri). Grieķu rakstītajos avotos Eridāna minēta kā upe tālu ziemeļos, kurā bagātīgi tiek atrasts dzintars.
Vēsture
Nestors savas hronikas sākumā rakstīja:
Izmaiņas vēstures gaitā
Daugavas grīva kopš seniem laikiem bija sekla, pieblīvēta ar sanesto smilšu sēkļiem, kas veicināja lielus plūdus pavasaros. Ūdens masu Daugavas lejtecē pavasaros palielināja arī Lielupes un Juglas notece pa Daugavu. Ūdens līmenis pavasaros strauji cēlās, appludinot plašo līdzenumu un bieži izraujot jaunu gultni. Vartbergas Hermanis savā hronikā min 1363. gada plūdus, kuru rezultātā Rīga uz vairākām nedēļām pilnībā tika izolēta no ārpasaules. Kaspars Padels savās piezīmēs min 1562., 1578., 1590. gadu plūdus, kad noslīkuši daudzi cilvēki un mājlopi. 1597. gadā plūdi ilguši no 6. aprīļa līdz 19. aprīlim, bet 1615. gadā Daugavas ūdeņi nav spējuši izlauzt ledus barjeru pie Doles salas un Daugava uz laiku izlauzusi sev jaunu gultni uz Juglas ezeru. 1708.—1709. gada ziemā ledus biezums Daugavā sasniedza 1,7 m — uznākot atkusnim sākās plūdi, kas izlauza Rīgas vārtus un pilsēta applūda (ūdens līmenis sasniedza 4,68 m virs jūras līmeņa).
Antīkās olimpiskās spēles
Sacensību gaita
Pašas spēles norisinājās pirmajā pilnmēnesī pēc vasaras saulgriežiem un ilga 5 dienas (līdz 472. g.p.m.ē. sacensībām bija atvēlēta 1 diena, bet atlikušās 4 dienās notika reliģiskie rituāli un dzīres, taču pēc šī gada sporta sacensības sāka norisināties 4 dienas, uzvarētāju apbalvošanai atstājot pēdējo dienu).
Sacensības uzraudzīja un uzvarētājus noteica izlozēti tiesneši „ellanodiki“ (Έλλανοδίκαι), kuru skaits dažādos vēstures periodos variēja no 2 līdz 12. Lai atšķirtos no dalībniekiem un viesiem, tie valkāja īpašas purpura mantijas un pulcējās atsevišķā tiesnešu ložā. Kārtību nodrošināja īpaša spēļu policija (άλύται).
Nobu Širase
Širases antarktiskā ekspedīcija tika organizēta 1910. gadā un to atbalstīja tā laika Japānas premjerministrs Okuma Šigenobu. Ekspedīcija devās ceļā no Tokijas 1910. gada 1. decembrī ar 30 metrus garo burukuģi Kainan Maru (開南丸). 1911. gada 7. februārī ekspedīcija sasniedza Velingtonu Jaunzēlandē un pēc četrām dienām turpināja ceļu Antarktīdas virzienā. 6. martā ekspedīcija ieraudzīja Viktorijas Zemes krastus, bet laika apstākļi neļāva izkāpt krastā. Sliktie laika apstākļi piespieda Širasi pārtraukt ekspedīciju un atgriezties Sidnejā. Šajā laikā ekspedīcija sastapās ar ievērojamu līdzekļu trūkumu un Širase ar daļu komandas atgriezās Japānā, lai meklētu papildus līdzekļus. Lai arī viens no ekspedīcijas mērķiem bija Dienvidpola sasniegšana, Širase saprata, ka viņš pārāk daudz atpaliek no Amundsena un Skota ekspedīcijām. Nākamais kuģojums uz Antarktīdu sākās 1911. gada 19. novembrī no Sidnejas. Tā kā Dienvidpola sasniegšana tika atcelta (11. oktobrī Amundsena ekspedīcija jau bija sākusi ceļu uz polu), par galveno ekspedīcijas mērķi kļuva Karaļa Edvarda VII Zemes izpēte. Rosa šelfa ledāju ekspedīcija sasniedza 1912. gada 16. janvārī. Širase izkāpa krastā vietā, ko par godu kuģim nosauca par Kainana līci. Šeit viņi sastapa Amundsena kuģi Fram, kas gaidīja ekspedīcijas atgriešanos no pola.
2013. gada Eiropas čempionāts basketbolā
2013. gada Eiropas čempionāts basketbolā (EuroBasket 2013) bija 38. kontinenta čempionāts, kas norisinājās Slovēnijā. Eiropas čempionātā piedalījās 24 Eiropas basketbola valstsvienības.
Kvalifikācija
Turnīra rīkotāji (Slovēnija), Olimpisko spēļu un Olimpisko spēļu kvalifikācijas turnīra dalībnieki (Spānija, Francija, Krievija, Maķedonija, Lietuva, Grieķija, Lielbritānija) Eiropas čempionātam kvalificējās automātiski. 31 atlikusī izlase 2012. gada augustā—septembrī aizvadīja kvalifikācijas turnīru. Katras grupas uzvarētāji un otrās vietas ieguvēji, kā arī četras labākās no trešās vietas ieguvējām kvalificējās finālturnīram.
Lācene
Biotopi
Sūnu purvu un purvaino priežu mežu augu sabiedrībai raksturīga suga, kas tur veido plašas, klājeniskas audzes.
Jurgens
Jurgens var būt:
1980.—1981. gada NBA sezona
1980. gada NBA drafts notika, tajā Goldensteitas "Warriors" ar pirmo numuru izvēlējās Džo Bariju Kerolu. 31. NBA Visu zvaigžņu spēle notika Richfield Coliseum arēnā pie Klīvlendas. Tajā Austrumu komanda uzvarēja Rietumus ar 123–120. Par spēles vērtīgāko spēlētāju tika atzīts Bostonas "Celtics" spēlētājs Neits Ārčibalds.
Krustpils (stacija)
Vēsture
Pirmā pasaules kara laikā Krustpils stacija bija stipri cietusi. Pirmais pasaules karš (1914—1918) pārtrauca rūpniecības uzplaukumu un pilnīgi izmainīja saimniecības struktūru un dzelzceļa transporta attīstību Latvijas teritorijā. Kara laikā no Latvijas evakuēja svarīgākās rūpnīcas, tajā skaitā transporta uzņēmumu iekārtas — 30 tūkstošu vagonu — 186,2 miljonu rubļu vērtībā, kā arī dzelzceļa saimniecībā izmantotais ritošais sastāvs. Smagi cieta viss dzelzceļa tīkls, īpaši Rīgas—Krustpils—Daugavpils līnija, kas trīs kara gadus atradās tiešā frontes līnijas tuvumā. Vairākas līnijas kara laikā tika iznīcinātas, uzspridzināti visi lielie tilti, stacijas, nopostīti arī ūdenstorņi un depo. Taču stacija atjaunoja gandrīz iepriekšējā apjomā. Pēc Otrā pasaules kara stacijas uzgaidāmās un dienesta telpas iekārtoja kādā sabiedriskā telpā stacijas laukumā un sākās jaunas stacijas ēkas būve, ko pabeidza 1954. gadā. Šī stacijas ēka ir divstāvu mūra celtne, kas saglabājusies līdz mūsdienām.
Citi zīmīgi fakti
1929. gadā dzelzceļa staciju pievienoja Krustpils pilsētai. Krustpils stacija kļuva par deportācijas centrālo vietu. Šeit saveda represētās ģimenes no plašas apkārtnes un sasēdināja vagonos. Kopumā no Krustpils un Jēkabpils pilsētām izsūtīja 150 cilvēkus. Ešelonu formēja vairākas dienas, lai 57 vagoni vēlāk dotos ceļā no Krustpils stacijas uz Sibīriju. 1949. gada 25. martā no Krustpils stacijas arī notika iedzīvotāju deportācija lopu vagonos uz Sibīriju.
Žirafes
Žirafes (Giraffa) ir viena no divām žirafu dzimtas (Giraffidae) pārnadžu ģintīm, kas apvieno 4 mūsdienās dzīvojošas sugas un 7 izmirušas aizvēsturiskās sugas, no kurām 4 dzīvoja pleistocēnā un 3 pliocēnā. Pliocēna žirafēm jau bija izveidojies garais kakls tāpat kā mūsdienu žirafei. Reizēm pie žirafēm pieskaita arī Giraffa attica, kas kopš 1929. gada tiek sistematizēta kā Bohlinia attica.
Žirafes kājas un motorika
Žirafēm priekškājas ir nedaudz garākas kā pakaļkājas, apmēram par 10%. Īsās distancēs žirafe var sasniegt ievērojamu ātrumu 60 km/st, bet ar šādu ātrumu tā nevar skriet ilgstoši. Žirafes kāju motorikai ejot piemīt zināms stīvums. Ja lauva nolēmusi nomedīt žirafi, tā cenšas to nogāzt no kājām. Žirafe ir bīstams medījums, jo spēj ļoti spēcīgi spert, pat nosperot plēsēju līdz nāvei. Lauvas ir vienīgie, kas reizēm uzbrūk žirafei.
Žirafes kakls
Otra hipotēze par garā kakla attīstības iemesla galveno faktoru izvirza tēviņu riesta cīņas. Riesta laikā lielākas priekšrocības ir tam tēviņam, kuram ir garāks kakls. Šai hipotēzei par labu runā fakts, ka tēviņiem proporcionāli ir garāki kakli nekā mātītēm, kā arī tēviņi ar garākiem kakliem ir veiksmīgāki dominances nostiprināšanā un pretējā dzimuma piesaistīšanā. Šīs teorijas vājākais punkts ir tas, ka hipotēze neizskaidro, kādēļ arī mātītēm ir gari kakli.
Reprodukcija
Žirafēm nav daudz dabīgo ienaidnieku. Pieaugušus īpatņus spēj nomedīt tikai lauvas, bet mazuļus medī arī leopardi, plankumainās hiēnas un hiēnsuņi. Mātes pašaizliedzīgi aizstāv savus mazuļus, nostājoties starp plēsēju un savu bērnu un cenšoties uzbrucējam iespert. Ja mazulis ir atstāts citas mātītes uzraudzībā, tā sargā tikai savu mazuli. Tikai 25—50% no mazuļiem pieaug. Bet pieaugušas tās nodzīvo samērā garu mūžu, apmēram 25 gadus. Nebrīvē žirafe dzīvo apmēram 28 gadus.
Tonna
Sakarības
1 tonna = 1000 kg = 1 000 000 g = 10 c
Edmunda Vasiļjeva hokeja skola
Hokeja skolu trenē Edmunds Vasiļjevs un Pāvels Dembickis. Hokeja nodarbības notiek Majoru sporta laukumā Jūrmalā un inbox.lv ledus hallē Piņķos.
Aborts
Mākslīgais aborts
Mākslīgais aborts tiek izdarīts ķirurģiski vai ķīmiski. Latvijā legāli mākslīgo abortu pēc sievietes lūguma drīkst izdarīt līdz 12. nedēļai, ja vien tas neapdraud grūtnieces dzīvību, bet smagu medicīnisku komplikāciju gadījumā, ja apdraudēta mātes vai bērna dzīvība un veselība, līdz 24. nedēļai. Taču arī šajos gadījumos ārsts pēc saviem ieskatiem atbilstoši Ārstniecības likuma 40. pantam ir tiesīgs atteikties nosūtīt sievieti uz abortu vai atteikties to veikt, tomēr viņam šādā gadījumā jānosūta sievieti pie cita speciālista. Par neatļautu abortu iestājas kriminālatbildība.
Daudzās pasaules valstīs mākslīgo abortu ir atļauts veikt līdz 28. grūtniecības nedēļai, pēc kuras auglis tiek uzskatīts par autonomi dzīvotspējīgu.
1960. gados Latvijā tika izgudrots un konstruēts vakuumekskohleators - tiem laikiem progresīvs un humāns aparāts grūtniecības pārtraukšanai, kuru pēc tam ieviesa PSRS slimnīcās.
Sievietes tiesības kontrolēt savu ķermeni
Svarīgs jautājums diskusijās par abortu morālo statusu ir sievietes tiesību jautājums attiecībā pret embrija un/vai augļa tiesībām. Starp abu pušu mērenajiem pārstāvjiem — gan tiem, kuri vēlas stingri ierobežot abortus, gan tiem, kuri vēlas tos legalizēt vai saglabāt tos legālus, pastāv vienprātība tajā, ka aborti ir jāatļauj, ja: Strīdi starp mēreno uzskatu paudējiem parasti rodas situācijās, kad neviens no šiem apstākļiem nav spēkā, bet sieviete vienalga grib veikt abortu. Liberālā pozīcija iestājas par sievietes tiesībām jebkurā gadījumā izvēlēties abortu, arī tad, ja tam nav ārēju iemeslu, savukārt konservatīvā pozīcija apgalvo, ka to darīt nedrīkst, atsaucoties uz diskutablo augļa kā tiesību subjekta statusu. No radikālajiem uzskatiem feminisms centienus abortus pakļaut striktiem ierobežojumiem uzskata par veidu, kādā patriarhālās varas struktūras padara sievietes ķermeni par manipulāciju objektu, atņemot vai būtiski ierobežojot pašas sievietes varu pār to, kamēr vairums kristietības konfesiju uzskata, ka viņu svētajos rakstos noteiktais abortu aizliegums ir dievišķā griba un ka embrija nonāvēšana iznīcina Dieva doto dvēseli, kas ir nepieņemams noziegums pret Dievu.
Pēctraumu stresa sindroms
Pēctraumu stresa sindroms (PTSS), kas šajos gadījumos bieži tiek saukts par pēcaborta sindromu (PAS) vai pēcaborta stresu, ir psihisku simptomu komplekss, kas var parādīties kā aborta sekas, vai kā sekas sabiedrības agresīvai attieksmei pret abortu izdarījušo sievieti. Tomēr PAS nav iekļauts medicīnisko diagnožu sarakstā kā atsevišķa saslimšana, un parasti tāds pēc aborta nerodas. Paša šāda sindroma eksistenci neatzīst vadošās psihiatru organizācijas, uzskatot, ka tas nav izdalāms no parastā pēctraumu stresa sindroma, jo visi to simptomi ir kopīgi, un daudzas sievietes, tieši pretēji, aborta rezultātā gūst atvieglojumu. PAS īpaša izdalīšana bieži tiek saistīta ar politisko konjunktūru, nevis medicīnu. Problēmas ar PAS biežāk rodas reliģiskām sievietēm, kuru rīcība nonākusi konfliktā ar viņu reliģijas prasībām.
Sfēra
Virsmas laukuma elements
Lai atrastu izteiksmi sfēras virsmas laukuma elementam, ir jāizrēķina determinants no Jakobi matricas: Tātad sfēras virsmas laukuma elements sfēriskajās koordinātēs ir
Virsmas laukums
Virsmas laukumu sfērai ar rādiusu r var atrast ar integrāļa palīdzību:
1988. gads
1988. gads bija garais gads, kas pēc Gregora kalendāra sākās piektdienā.
Tanu dinastija
Armija
Jau 626. gadā valstī iebrūk austrumturku kaganāts, un otrais dinastijas imperators Taizongs ir spiests slēgt pazemojošu mieru, kas tiek atriebts 630. gadā, kad Tanu karaspēks iekaro austrumturku kaganātu.
Uzplaukums un sabrukums
Tanu imperiālais spožums savu augstāko periodu sasniedz imperatora Sjuanzona (Xuanzong)(712-756) valdīšanas laikā. Kāpjot tronī, viņš ievieš taupības režīmu, vērtslietas ziedojot armijas vajadzībām un vairāk nekā 30 000 budistu mūkiem liekot pamest klosterus un atsākt maksāt nodokļus. Valstī tiek veikts nodokļu cenzs. Vairāk nekā 800 000 zemnieku ģimenes, kas no kara skartajiem ziemeļiem bija bēgušas uz dienvidiem un iepriekšējos gados nebija maksājušas nodokļus, ar saviem maksājumiem atkal piepilda valsts kasi. Valstī valda miers, ekonomiska un politiska stabilitāte. Lai nodrošinātu zemas graudu cenas, valsts izveido graudu krātuves, no kurām graudus pārdod par pazeminātām cenām brīžos, kad brīvajā tirgū kāpj to cena. Paši nabadzīgākie ciematu zemnieki tiek atbrīvoti no nodokļiem, kuri pārējiem zemniekiem tagad jāmaksā nevis no 19 bet 22 gadu vecuma. 747. gadā imperators atceļ nāvessodu.
Imperators atbalsta dzejniekus, mūziķus un dejotājus. Sākot ar 736. gadu viņš aizvien mazāk laika velta valsts pārvaldei, un aizvien vairāk pavada kopā ar savu krietni jaunāko mīļāko Jaņ Guifei (Yang Guifei), valsts pārvaldi uzticot galvenajam ministram Li Linfu, pēc kura nāves par galveno ministru kļūst Jaņ Guifei brālis Jaņ Guožoņs (Yang Guozhong).
Ļida
Ļida (be, ru, lt) ir pilsēta Baltkrievijas rietumu daļā, Grodņas apgabalā 160 kilometrus no Minskas pie Ļidzejas upes. Jēkabpils sadraudzības pilsēta.
Ostina
Cilvēki
Ievērojamas personības, kas dzimušas Ostinā:
Edvards Munks
Daiļrade
1944. gadā Edvards Munks mirst vientulībā savās mājās Ekelijā, Oslo tuvumā. Viņš atteicās kontaktēties ar vācu okupantiem un norvēģu nacistiem.
Hidroelektrostacija
Hidroelektrostacija (saīsināti: HES) ir elektrostacija, kur par enerģijas avotu izmanto ūdens plūsmas enerģiju. Parasti hidroelektrostacijas ceļ uz upēm, uzbūvējot arī dambi un izveidojot ūdenskrātuvi.
Kešorns Volkots
Kešorns Volkots (Keshorn Walcott; dzimis 1993. gada 2. jūnijā) ir Trinidādas un Tobāgo šķēpmetējs. Viņš uzvarēja 2012. gada vasaras olimpiskajās spēlēs. Viņš ir arī 2012. gada pasaules jauniešu čempions.
Nobēlijs
Nobēlijs ir mākslīgs ķīmiskais elements ar simbolu No un atomskaitli 102. Tas ir radioaktīvs transurāna elements (aktinīds). To var iegūt, bombardējot kiriju ar oglekļa joniem elementārdaļiņu paātrinātājā. Stabilākais nobēlija izotops ir 259No, tā pussabrukšanas periods ir 58 minūtes. Elements nosaukts par godu Alfrēdam Nobelam. Nobēlija oksidēšanas pakāpes ir +2 un +3.
Elektriskā pretestība
Šī formula ir ekvivalenta Oma likumam.
Elektriskās pretestības daba
Elektriskās pretestības cēlonis ir brīvo elektronu izkliedes procesi, tiem kustoties vadītāja kristālrežģī. Ja pieņem, ka elektriskās strāvas vadīšanā piedalās visi kolektivizētie (brīvie) valences elektroni, īpatnējā pretestība, kur \rho_J ir uz kristālrežģa joniem, \rho_D ir uz kristālrežģa defektiem, \rho_P ir uz piejaukumvielu atomiem, \rho_e ir uz pašiem elektroniem notiekošie izkliedes procesi. Parasti \rho_e daļa kopējā pretestībā ir maza, jo, elektroniem izkliedējoties savā starpā, visu brīvo elektronu sistēmas kopējais impulss nemainās, izņemot zemās temperatūrās, kad elektroni daļu sava impulsa var atdot kristālrežģim. Pēc Matisena likuma, pretestības \rho_D un \rho_P atkarīgas no defektu un piejaukumu koncentrācijām un tikpat kā nav atkarīgas no temperatūras. Ja \rho_D un \rho_P summu apzīmē ar \rho_k, tad tuvināti.
10. autobusu maršruts (Rīga)
Agrākie pieturvietu nosaukumi:
Pasts (pārdēvēta par Elizabetes iela )
Mihailo-Larine
Vēsture
Uz 2006. gada 1. jūniju Mihailo-Larines 649 mājās dzīvoja 1869 iedzīvotāji. Vidusskolā mācījās 210 skolēnu. Uz 2007. gada 1. aprīli ciemā bija 1920 iedzīvotāji.
Sērkociņš
Tiek ražoti arī lielāku izmēru sērkociņi, kas domāti kamīnu iekuršanai.
Latvijā
1878. gadā Luijs Hiršmans nodibināja pirmo Latvijā sērkociņu ražošanas uzņēmumu (fabriku) Kuldīgā, kas bija viens no pirmajiem šai nozarē visā Krievijas Impērijā. Hiršmanam piederēja arī sērkociņu automāta un oriģinālās sērkociņu kastītes patenti.
Latgale
Atšķirībā no pārējās Latvijas, kur dominējošā konfesija ir luterisms, Latgalē dominējošā ir Romas katoļu baznīca. Latgali no Sēlijas atdala Daugava, un no Vidzemes — Aiviekste un Pededze. Austrumos Latgale robežojas ar Krievijas Federāciju, dienvidaustrumos ar Baltkrievijas Republiku. Kopējā Latgales platība sastāda 14 547 km2, kas ir 22,52 procenti no visas Latvijas teritorijas.
Olingi
2013. gadā olingu ģints tika papildināta ar vēl vienu sugu — mazo olingu (Bassaricyon neblina), kuru 2006. gadā atklāja Andu kalnu mežos ASV zinātnieki. Kopumā olingi ir ļoti reti zoodārzu iemītnieki un tos bieži jauc ar kinkažu.
Sistemātikas izmaiņas
Starp sistemātiķiem nav vienprātības par olingu ģints iedalījumu. Daži sistemātiķi izdala piecas atsevišķas sugas: Bassaricyon alleni, Bassaricyon beddardi, Bassaricyon pauli, Bassaricyon lasius un Bassaricyon gabbii. Toties citi izdala tikai divas sugas: Bassaricyon alleni un Bassaricyon gabbii. Trešā grupa pieņem, ka ir tikai viena olingu suga. Vēl pavisam nesenā pagātnē pētīta bija tikai viena olingu suga — kuplastes olings. Andu kalnos Ekvadorā 2006. gadā tika atklāta jauna olingu suga — mazais olings, kura 2013. gadā iekļauta olingu sistemātikā.
Gunta Baško
Karjera
2008.—2009. gada sezonu aizvadīja Spānijas kluba Perfumerias Avenida sastāvā. Klubs izcīnīja sudraba medaļu gan Spānijas čempionātā, gan Eirolīgā. G. Baško kļuva par pirmo Latvijas basketbolisti, kura spēlējusi Eirolīgas finālā.
2009.—2010. gada sezonā G. Baško pārstāvēja itāļu klubu Umana Reyer. parakstīja līgumu ar Polijas klubu Krakovas "TS Wisła Can-Pack". 2010. gada oktobrī guva kreisās kājas savainojumu. 2010.—2011. gada sezonā "TS Wisła Can-Pack" sastāvā izcīnīja Polijas čempiones titulu, kā arī tika startēts Eirolīgā (sasniegts ceturtdaļfināls). 2011. gada novembrī viņa pievienojās Rīgas TTT. Savukārt 2012. gada janvārī pārgāja uz Krievijas klubu Kurskas "Dinamo". Tā sastāvā 2012. gada martā izcīnījusi uzvaru FIBA Eiropas kausa izcīņā, G. Baško-Melnbārde kļuva par trešo latviešu basketbolisti, kas izcīnījusi uzvaru šajā turnīrā. 2012. gada oktobrī pievienojās Francijas LFB klubam Nantes "Rezé Basket", kura sastāvā tika sasniegts Francijas kausa fināls. 2013. gada aprīlī paziņoja, ka 2013.—2014. gada sezonu uzsāks Monpeljē "Lattes" klubā. Kluba sastāvā kļuva par Francijas čempioni, pēc sezonas pārgājusi uz citu Francijas klubu — Basket Landes.
Latvijas izlase
19 gadu vecumā viņa jau pārstāvēja Latvijas sieviešu basketbola izlasi 1999. gada Eiropas čempionātā. Viņa bija jaunākā spēlētāja turnīrā. Kopā ar Latvijas sieviešu izlasi ir izcīnījusi 9. vietu 1999. gada Eiropas čempionātā Polijā, 6. vietu 2005. gada Eiropas čempionātā Turcijā, 4. vietu 2007. gada Eiropas čempionātā Itālijā, 7. vietu 2009. gada Eiropas čempionātā Latvijā, 8. vietu 2011. gada Eiropas čempionātā Polijā un dalītu 9.—12. vietu 2008. gada Pekinas Olimpiskajās spēlēs.
Viņa kļuva par pirmo latviešu basketbolisti, kura startējusi piecos Eiropas čempionāta finālturnīros.
Viesītes šaursliežu dzelzceļš
Viesītes šaursliežu lauku dzelzceļu mezgls bija Latvijas lielākais 600 mm sliežu platuma dzelzceļu tīkls, kas pastāvēja no 1916. līdz 1972. gadam, kad tas tika slēgts un nojaukts. Dzelzceļš savienoja lielākās Sēlijas pilsētas un vairākus ciemus: Neretu, Viesīti, Daudzevu, Jēkabpili, Aknīsti un citus. Maksimālais dzelzceļa kopgarums tā pastāvēšanas laikā bija 280 km.
Asīzes Francisks
Bērnība un jaunība
Būdams bagāta tēva dēls, jaunību pavadīja ceļodams un pavadīdams laiku draugu pulkā. Viņa sapnis bija kļūt par bruņinieku. Viņš zināja trubadūru dziesmas, kuras dzied franču valodā. Kļuva par karavīru 1199. gadā. Piedaloties karā starp Asīzi un Perudžu 1202. gadā, tika saņemts gūstā, bet atbrīvots 1203. gadā, kam sekoja smaga saslimšana. Izveseļojies turpināja karavīra gaitas karā, bet drīz atgriezās mājās ļoti izmainījies. Kādas lūgšanas laikā pussagruvušajā Sv. Damiāna baznīcā Francisks dzirdēja Kristus balsi sakām: "Ej, Franci, un uzcel no jauna manu namu, jo tas draud sabrukt". Tad viņš sāka vākt naudu baznīcas atjaunošanai, pat pārdodot auduma baķi no sava tēva veikala. 1207. gada aprīlī izcēlās strīds starp dēlu un tēvu, kā rezultātā viņš atsacījās no sava mantojuma, atdodot pat savas drēbes. Ciešanas Francisku noveda pie apskaidrības un sūtības šajā pasaulē, viņš pieņēma lēmumu atlikušo dzīvi mainīt pamatos. 25 gadu vecumā pameta tēva mājas un nolēma turpmāko dzīvi dzīvot nabadzībā. Baznīcas atjaunošanas pabeigšanai ubagoja naudu, rūpējās par nabagiem un sāka sprediķot.
Debra Vingere
Debra Vingere (Debra Winger, dzimusi Mērija Debra Vingere (Mary Debra Winger); dzimusi Klīvlendhaitsā (Cleveland Heights), Ohaio) ir ebreju izcelsmes ASV aktrise.
Vairākus gadus pavadījusi Izraēlā, dienējusi Izraēlas bruņotajos spēkos. Pēc atgriešanās ASV cieta autokatastrofā. Daļēji paralizēta un aklumā pavadīja desmit mēnešus, kuru laikā nolēma, ja izveseļosies, doties uz Kaliforniju, lai kļūtu par aktrisi.
Tapešu iela
Ielu savienojumi
Tapešu iela ir savienota ar šādām ielām:
1986. gads
1986. gads bija parastais gads, kas pēc Gregora kalendāra sākās trešdienā.
Pauls Keress
Bērnība un skolas gadi
1922. gadā ģimene atgriezās Pērnavā. Kādu laiku Pauls spēlēja ar tēvu, bet Paula māte bija pret dēla aizraušanos ar šaha spēli. Šahs uz laiku tika atliks malā.
1932. un 1933. gadā Keress bija pirmais vēl divos Igaunijas skolnieku turnīros.
Šaha karjeras sākums
1933. gadā Keress iekļuva otrajā līgā, taču tur viņam bija spēcīgs konkurents Pauls Šmits. Otrās līgas turnīrs notika 1933. gada 14. līdz 17. aprīlim. Pirmos sešus pretiniekus Keress uzvarēja, bet septītā kārtā zaudēja Šmitam. Neskatoties uz šo neveiksmi, viņš joprojām visus apsteidza par puspunktu un pēdējā kārtā pret Kapi pietika ar puspunktu. Taču Keress šo partiju zaudēja un līdz ar to arī iespēju nākamgad spēlēt pirmajā līgā. Par otrās līgas uzvarētāju kļuva Šmits.
Varšavas olimpiāde
Galvenokārt līdzekļu trūkuma dēļ, pirmajās divās neoficiālajās un piecās oficiālajās šaha olimpiādēs Igaunija nepiedalījās. Beidzot, 1935. gadā visas problēmas tika atrisinātas un igauņu šahisti varēja piedalīties 6. šaha olimpiādē, kas notika 1935. gada augustā Varšavā. Daži tās dalībnieki jokojās, ka Igauniju olimpiādē pārstāv futbolisti, jo daudzās komandās piecu dalībnieku kopējais gadu skaits bija virs divsimt, bet Igaunijai tikai 96 gadi. Keress spēlēja pie pirmā galdiņa. Pirmā kārtā viņš uzvarēja īru Rīliju. Nākamajā kārtā bija jāspēlē ar pasaules čempionu Aļehinu. Spēles laikā Keress nespēja atbrīvoties no satraukuma, ilgi apdomāja gājienus, laika trūkumā kļūdījās un zaudēja. Trešā kārtā viņš uzvarēja Latvijas čempionu Petrovu, ceturtā — šveicieti Negeli. Pēc 4 kārtām Igaunija bija otrā vietā. Pēc tam Keress zaudēja Tartakoveram, tad sekoja vairākas uzvaras, to vidū pār Grīnfeldu, un vēl viens zaudējums Floram 19 gājienos. Komandu ieskaitē pirmo vietu ieņēma ASV, bet Igaunija bija vienpadsmitā, par 3,5 punktiem atpaliekot no Latvijas, kas ieņēma devīto vietu. Individuāli Keress ieguva piekto vietu, iegūstot 12,5 punktus no 19 iespējamiem.
Četri turnīri, četras uzvaras
1937. gadā Keress uzvarēja Igaunijas čempionātā, pēc tam viņu uzaicināja uz šaha turnīriem Mārgeitā, Ostendē, Prāgā un Vīnē.
"Mūžīgais otrais" (1948—1965)
Dienvidslāvijā notikušā 1959. gada pretendentu turnīra favorīti bija Smislovs, Tāls, Keress un Petrosjans. Pēc otrā apļa Keress bija vadībā ar 10 punktiem no 14 punktiem, bet turpinājumā Mihails Tāls izdeva lielisku sēriju ar 5 uzvaram un 2 neizšķirtiem un ieguva pirmo vietu. Tāls ieguva 20 punktus, Keress — 18½, apsteidzot trešās vietas ieguvēju Petrosjanu par trīs punktiem. Divdesmit trīs gadus vecais Mahails Tāls ieguva tiesības uz mačiem par planētas čempiona titulu, bet četrdesmit trīs gadus vecais Keress bija spiests gaidīt vēl trīs gadus līdz nākamajam pretendentu turnīram. Ir vērts atzīmēt, ka Tāls zaudēja Keresam savstarpējo maču (1:3), bet uzvarēja turnīrā, jo ieguva vairāk punktu spēlējot ar sāncenšiem no tabulas lejas daļas.
Nāve
Atgriežoties no Kanādas čempionāta Vankūverā, 1975. gada 31. maijā Keress ielidoja Helsinkos. Nākamajā dienā ar kuģi vajadzēja doties mājup uz Tallinu, bet viesnīcā Keress saslima. Viņu ievietoja slimnīcā, kur ārsti konstatēja infarktu. Viņš nomira 1975. gada 5. jūnijā. Igaunija bija zaudējusi nacionālo varoni, bet šaha pasaule vienu no visu laiku izcilākajiem lielmeistariem.
Leduslācis
Leduslācis, baltais lācis jeb polārlācis (Ursus maritimus) ir lāču dzimtas (Ursidae) plēsīgo zvēru suga. Līdzās kadjakas lācim (Ursus arctos middendorffi) tas ir lielākais sauszemes plēsējs. Lai arī tas ir tuvs brūnā lāča (Ursus arctos) radinieks, leduslācis apdzīvo šauru ekoloģisko nišu, nelielas teritorijas ziemeļu polārajā apgabalā. Leduslācis ir piemērojies skarbam, aukstam klimatam un zemām temperatūrām, tas var pārvietoties pa sniegu, ledu, peldēt aukstā ūdenī un medīt roņus gan uz sauszemes, gan jūrā no ledus.
Sīrijas brūnais lācis
Izskats un ieradumi
Tie ir visēdāji, un ēd visu, ko var atrast, ieskaitot augus, augļus, kukaiņus un gaļu.
Leduslācis
Ieradumi
Leduslācis medījot izmanto savu izcilo ožu, tas saož roņu elpošanas āliņģi, klusu tam pielavās un gaida, kad ronis iznirs elpot. Brīdī, kad ronis tuvojas ūdens virsmai, lācis saož tā elpu. Leduslācis zibenīgi cērt ar priekšķepu ūdenī, uzķerot roni un izvelkot to uz ledus. Lācis savu medījumu nogalina, pārkožot upura galavaskausu. Roņi tiek medīti arī uz ledus, kur tie atpūšas. Leduslācis saož guļošos roņus, pietuvojas tiem apmēram 90 m attālumā un atlikušos metrus lavās rāpus. Ja ronis lāci nepamana, tad tas pierāpo ronim 9—12 m attālumā, tad straujā skrējienā uzbrūk. Trešais medību paņēmiens ir roņu mātes migas atrašana, izrakšana un ronēna nomedīšana.
Barība
Pieaugušie leduslāči pamatā ēd tikai kalorijām bagāto roņu tauku slāni, toties lācēni pamatā ēd olbaltumvielām bagāto sarkano gaļu. Jaunie lāči, kas vairs nedzīvo kopā ar mātēm, bet to pieredze nav pietiekama, lai sekmīgi medītu roņus, apgrauž citu lāču pamestos kaulus, gaļas atliekas. Citu lāču medījuma paliekas tiem kļūst par galveno barības avotu. Bieži jauniem lāčiem, ja to medības ir bijušas veiksmīgas, medījums pusapēsts ir jāatdod citam vecākam un lielākam lācim. Pēc ēšanas lāči sevi nomazgā vai nu ūdenī vai sniegā.
Bugati
Bugati (it) ir itāļu cilmes uzvārds. Cilvēki ar šo uzvārdu:
2007. gada laikapstākļi Latvijā
Gada raksturojums pa mēnešiem
Marts ar mēneša vidējo gaisa temperatūru kopumā Latvijā +4,4 °C, kas ir 6,2 grādus virs normas, bija vissiltākais pavasara sākuma mēnesis pēdējos 84 gados, bet pēc atsevišķu, visilgāk darbojošos novērojumu staciju datiem — pēdējos vairāk kā 100 gados. Visās novērojumu stacijās, izņemot Kolku un Mērsragu, 2007. gada marts bija vissiltākais pavasara sākuma mēnesis šo staciju temperatūras novērojumu vēsturē. Vislielākās marta vidējās gaisa temperatūras novirzes no normas bija Latvijas austrumu daļā, savukārt vismazākās — Kurzemē, Baltijas jūras piekrastes rajonos. Mēneša nokrišņu daudzums bija nedaudz mazāks par normu — 91% no tās. Teritoriāli vismazāk nokrišņu bija Rīgā — tikai 54%. Vislielākais nokrišņu daudzums šai mēnesī bija Kolkā — 138% no normas.
Jūlija mēneša vidējā gaisa temperatūra kopumā Latvijā bija ļoti tuvu normai — 0,1 grādu zem tās. Vistālāk no normas mēneša vidējā gaisa temperatūra bija Rīgā, pārējā Latvijas teritorijā tā svārstījās −0,4 līdz +0,3 grādus ap normu. Dominējot ciklonu darbībai, ar mēneša nokrišņu daudzumu 142% no normas, jūlijs bija desmitais ar nokrišņiem visbagātākais vasaras vidus mēnesis kopumā Latvijā pēdējos 84 gados. Visvairāk lija Kurzemes piekrastes rajonos — Rucavā mēneša nokrišņu daudzuma norma tika pārsniegta vairāk kā trīs, Kolkā, Pāvilostā un Liepājā — vairāk kā divas reizes. Turpretī Latvijas austrumu daļā vietām mēneša normatīvais nokrišņu daudzums pat netika sasniegts — Alūksnē un Gulbenē līdz tam pietrūka ap 10, Viļakā — ap 20% nokrišņu.
Janvāris
Vissiltākā janvāra pirmā dekāde novērojumu vēsturē. Vidējā gaisa temperatūra bija +4,5 grādi.
Laikapstākļu statistika Rīgā
Dati no Starptautiskās lidostas "Rīga" meteoroloģiskās novērojumu stacijas.
Tobruks
Tobruks (no de) ir dzelzsbetona nocietinājums, kuru 2. pasaules karā izmantoja vērmahts. Tobruki plaši tika lietoti Atlantijas vaļņa un Zigfrīda līnijas nocietinājumos, nocietinājumos starp Odras un Vartas upēm Polijā, kā arī citās vietās. Nosaukums cēlies no Lībijas pilsētas Tobrukas, kur 1941. un 1942. gadā vācu Āfrikas korpuss un Sabiedroto karaspēks iesaistījās smagās cīņās. Tobruka apkalpē parasti atradās 1—2 kareivji.
Porsche
Porsche Vermögensverwaltung AG (Porsche AG) ir Vācijas autoražotājs, kas, caur uzņēmumu Volkswagen ietilpst 'Porsche SE' holdingā. Lielākā daļa uzņēmuma pieder Poršes ģimenei. Specializējas augstas klases sporta un apvidus automobiļu ražošanā, dizaina pakalpojumos un finansiālās operācijās. Uzņēmumu 1931. gadā dibināja Ferdinands Porše, austroungāru inženieris no Mafersdorfas, Austroungārijas (tagad Vratislavice, Čehija). Centrālais birojs atrodas Cufenhauzenē, Štutgartes piepilsētā. Pagaidām Porsche modeļu rinda ietilpst 6 sērijas: Porsche Boxster, Porsche Cayman, Porsche 911, Porsche Cayenne, Porsche Macan un Porsche Panamera.
Darbība
Uzņēmums jau ilgāku laiku aktīvi piedalās sporta klubu organizācijā ("Porsche" klubi ir jau daudzās Eiropas un Amerikas valstīs) un savu automobiļu dažādu klašu sacensības, regulāri norisinās dažādu kausu izcīņas. Šim novirzienam ir veltīta datorspēle "Need for Speed: Porsche Unleashed".
1963—1976: 911 pacēlums un 914 kritiens
19. gadsimta 50. gadu beigās sākās gatavošanās pārejai uz jaunu bāzes modeli; tad tika izgatavots nākamās 911 prototips — "695". Uzņēmuma vadībai nesakrita viedokļi: 356 modelis bija nopelnījis labas atsauksmes, tādēļ nelielai ģimenes firmai Porsche pāreja uz jaunu modeli bija saistīta ar paaugstinātu risku. Bet 1948. gada konstrukcija bija jau novecojusi un tās uzlabojumu rezerves jau arī bija izbeigušās. Tādēļ 1963. gadā Frankfurtes autosalonā tika izstādīts 911 modelis. Konstrukcijas pamatelementi palika tie paši (aizmugurē izvietots opozitīvais motors un klasiskā piedziņa), bet šis jau bija mūsdienīgs sporta automobilis ar klasiskām virsbūves līnijām. Par 911 dizaina autoru kļuva Ferdinands Aleksandrs (Bucijs) Porše, vecākais Ferija dēls. Iesākumā indeksa 911 vietā vajadzēja būt — 901. Bet kombināciju no 3 cipariem ar nulli pa vidu jau bija rezervējis Peugeot. Automobili nosauca par 911, bet skaitlis 901 nekur nepazuda: tā sauca 911 modeli rūpnīcas iekšējā nomenklatūrā (1964—1973).
1972—1981: Ernsta Furmana vadībā
Salīdzinājumā ar 911 modeli, šī bija pavisam savādāka konstrukcija: mūsdienīga āriene, klasiskais agregātu izkārtojums un izsvarojums, tuva ideālajai, ekonomiskie 4 cilindru motori ar ūdens dzesi. Porsche 924 bija pieprasīta, un tai bija labs potenciāls, kas apstiprinājās ar pastāvīgiem jauninājumiem. Jau pēc 3 gadiem kopš tirdzniecības sākuma parādījās turbopūtes versija, bet vēl pēc 3 gadiem sāka ražot 944 modeli. Principā automašīna izskatījās tāpat, bet izmaiņas bija evolucionāras — uzlabojās daudzi rādītāji, bet izskatā pati zīmīgākā izmaiņa bija uzpūstie spārni, mantotie no 924 Carrera GT speciālās versijas. Šo modeli ražoja 6 gadus, kamēr 1988. gadā automašīnu nenoņēma no ražošanas (kopā tika pārdotas gandrīz 150 tūkstoši automašīnas).
Furmana lēmums par 911 modeļa nomaiņu izrādījās neveiksmīgs: no 1978. gada līdz 1995. gadam izlaida apmēram 60 tūkstošus 928 modeļa eksemplārus, bet 911 modeļus šajā pašā laika posmā — dažas reizes vairāk. Vājais komerciālais šī modeļa starts, lika saprast, ka Porsche 911 nav aizvietojams.
1981—1988: jaunā direktora devums
Projekts 959 izrādījās nerentabls, bet tur pielietotās idejas noderēja 911 sērijas modeļiem: vienkāršota transmisija ar visiem velkošajiem riteņiem tika uzstādīta 964 modeļiem (1989—1993) un turpmākajām versijām, mūsdienīgu turbopūtes sistēmu sev ieguva Turbo sērijas (964/993), līdzīga priekša ar lukturiem un gaisa tvērējiem bija 993 modelim (1993—1998), gaisa tvērēji priekšējā buferī un aizmugurējos spārnos 996 Turbo versijai (2000—2006) arī atgādina 959 modeļa analogus. Firmas adaptīvā piekare PASM (tiek uzstādīta uz visām mūsdienu Porsche automašīnām) ir analogs tai sarežģītajai sistēmai, kuru pirmo reizi izmēģināja uz Porsche 959.